༄༅། ། ཧྲཱིཿ ཕྱག་ན་པདྨོའི་བཀའ་ཉན་ལྷ་ཡི་སྲས། ། མཐུ་ལྡན་དབང་ཕྱུག་ཕྱྭ་
དང་གཡང་གི་བདག ། དམུ་བདུད་འཁོར་བཅས་སྔོན་གྱི་གཡར་དམ་བཞིན། །
འདིར་གཤེགས་ཡིད་འོང་གདན་ཁྲིར་དགྱེས་བརྟན་བཞུགས། ། སྣང་སྟོང་ཟུང་
འཇུག་སྒྱུ་མའི་རོལ་པ་ལས། ། སྣ་ཚོགས་སྤྱན་གཟིགས་ཏིལ་གྱི་གང་བུ་བཞིན། །
དཀར་མངར་བཟའ་བཅའ་གདུང་སེལ་ནམ་མཁའ་མཛོད། ། བསང་དུད་འདོད་
ཡོན་ལྔ་ལྡན་སྤྲིན་ལྟར་གཏིབས། ། ལྷ་ཁྱོད་དགྱེས་པ་སྐྱེད་ཕྱིར་འབུལ་གྱི་བཞེས། །
ཉམས་ཆགས་ཀུན་སྐོང་དགྱེས་པའི་ཟླ་ཞལ་སྟོན། ། གྲུ་འཛིན་དབང་ཕྱུག་ཁྲོ་རྒྱལ་
དཔའ་བོ་ཡི། ། དམ་ཚིག་ཉེར་དགོངས་རྒྱལ་བའི་བསྟན་པ་སྲུངས། ། གངས་རིའི་
མདངས་ཆགས་དར་ཐོད་དར་བེར་གསོལ། ། འབྲོང་གཡག་ལ་ཆིབས་མདའ་དར་རྦ་
ལྕགས་བསྣམས། ། རེས་འགའ་ཞུབ་ཅན་ཆས་ཀྱིས་དགྲ་དཔུང་འདུལ། ། རྣམ་མང་
དཔུང་བཅས་ལྷ་ཁྱོད་ཡུལ་ལྗོངས་འདིའི། ། མི་ཕྱུགས་ལོ་ཏོག་བཅས་པའི་མགོན་
སྐྱབས་མཛོད། ། མི་འདོད་རྐྱེན་ངན་སྨག་རུམ་དབྱིངས་སུ་སྐྲོད། ། དཔལ་འབྱོར་
རིགས་རྒྱུད་བདེ་སྐྱིད་པདྨོའི་ཚལ། ། བཞད་པའི་སྟོང་གྲོགས་ཉི་མ་རྟག་འཆར་
མཛོད། ། ཅེས་པ་འདི་ནི་བསྟན་པའི་སྦྱིན་བདག་ཀྲེན་ཁའི་སྡེ་གཞུང་ནས་བསྐུལ་ངོར། ༧ ཀིརྟིའི་སྐྱེ་
མིང་བས་བྲིས་པའོ། །